*Projekts*

Jelgavas novada dome

**LĒMUMS**

Jelgava

2024.gada \_\_.marts Nr.\_\_

**Par detālplānojuma “Jaunkalniņi”, Brankās, Cenu pagastā, Jelgavas novadā, apstiprināšanu**

Izskatot Jelgavas novada pašvaldībā saņemto detālplānojuma izstrādātāja IK “Plānošanas eksperti” (reģistrācijas Nr.40002142175, juridiskā adrese Maija iela 16-3/4, Rīga, LV-1006) 2024.gada 4.marta iesniegums Nr.PE 03-24/1e (Jelgavas novada pašvaldībā saņemts 2024.gada 4.martā un reģistrēts ar Nr.JNP/3-16/24/601), ar lūgumu apstiprināt izstrādāto detālplānojuma projektu nekustamam īpašumam ar kadastra numuru 54440050483 (Jaunkalniņi, Brankas, Cenu pag.) (turpmāk – Detālplānojums), konstatēts:

1. Jelgavas novada dome 2023.gada 29.martā pieņēma lēmumu Nr.9 (protokols Nr.8/2023) “Par detālplānojuma izstrādes uzsākšanu (Jaunkalniņi, Brankās, Cenu pagastā)”, ar kuru atļāva uzsākt Detālplānojuma izstrādi, apstiprināja darba uzdevumu Nr.D-2023-2 un izstrādes vadītāju;
2. atbilstoši darba uzdevumam Nr.D-2023-2 Detālplānojuma izstrādes mērķis ir zemes vienības ar kadastra apzīmējumu 54440050483 sadale, pārplānošana un vienota ceļu, inženiertīklu kopuma, sarkano līniju koridora izveide detālplānojuma teritorijā un tai piegulošajām teritorijām, lai varētu attīstīt savrupmāju dzīvojamo apbūvi;
3. Jelgavas novada dome 2023.gada 28.decembrī pieņēma lēmumu Nr.8 (protokols Nr.28/2023) “Par detālplānojuma nodošanu publiskajai apspriešanai un atzinumu saņemšanai (Jaunkalniņi, Brankas, Cenu pag.)”;
4. Detālplānojuma projekts ir izstrādāts atbilstoši darba uzdevumam. Detālplānojuma projekta izstrādes gaitā tika saņemti, izvērtēti un ņemti vērā darba uzdevumā minēto institūciju nosacījumi;
5. par Detālplānojuma projekta gala redakciju saņemti visi pozitīvi atzinumi no institūcijām, kas sniedz nosacījumus Detālplānojuma izstrādei; Detālplānojuma redakcijā nav veikti redakcionāli kļūdu labojumi;
6. Detālplānojuma projekta gala redakcija atbilst spēkā esošajam Ozolnieku novada teritorijas plānojumam 2020, kas ietver Ozolnieku novada domes saistošos noteikumus Nr.5/2020 “Ozolnieku novada teritorijas plānojuma grafiskā daļa un teritorijas izmantošanas un apbūves noteikumi” (apstiprināti ar Ozolnieku novada domes 2020.gada 12.marta lēmumu Nr.3 (protokols Nr.5).

Ņemot vērā iepriekš minēto, pamatojoties uz Teritorijas attīstības plānošanas likuma 12.panta pirmo daļu, 29., 30., 31.pantu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 119.1.apakšpunktu, 124. un 125.punktu, Jelgavas novada dome **nolemj**:

1. Apstiprināt detālplānojumu zemes vienībai ar kadastra apzīmējumu 54440050483 (“Jaunkalniņi”, Brankas, Cenu pag., Jelgavas nov.), (hipersaite ar unikālo identifikatoru uz Teritorijas attīstības plānošanas informācijas sistēmā pieejamo apstiprināto detālplānojuma interaktīvo grafisko daļu –https://geolatvija.lv/geo/tapis#document\_26994).
2. Jelgavas novada domes priekšsēdētājam noslēgt administratīvo līgumu par Detālplānojuma īstenošanu (pielikumā) pēc Detālplānojuma pārsūdzēšanas termiņa beigām.
3. Uzdot Detālplānojuma izstrādes vadītājai šī lēmuma un paziņojuma par Detālplānojuma apstiprināšanu ievietošanu Teritorijas attīstības plānošanas informācijas sistēmā un publicēšanu oficiālajā izdevumā “Latvijas Vēstnesis”.
4. Uzdot Pašvaldības Sabiedrisko attiecību nodaļai ievietot paziņojumu pašvaldības tīmekļa vietnē https://www.jelgavasnovads.lv/lv, un pašvaldības informatīvajā izdevumā “Jelgavas novada ziņas”.
5. Uzdot Detālplānojuma izstrādes vadītājai nosūtīt šo lēmumu zemes vienības ar kadastra apzīmējumu 54440050483 (“Jaunkalniņi”, Brankas, Cenu pag., Jelgavas nov.) īpašniekam (Detālplānojuma ierosinātājiem) uz elektroniskā pasta adresi.

Atbilstoši Administratīvā procesa likuma 70.panta pirmajai un otrajai daļai, šis lēmums stājas spēkā ar brīdi, kad tas paziņots adresātam. Saskaņā ar Paziņošanas likuma 9.panta otro daļu, dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.

Atbilstoši Administratīvā procesa likuma 76.panta otrajai daļai un 188.panta otrajai daļai administratīvo aktu var pārsūdzēt Administratīvajā rajona tiesā viena mēneša laikā no lēmuma spēkā stāšanās dienas.

Domes priekšsēdētājs M.Lasmanis

K.Tumova, 22334212